คือผมกินยาต้านHIVมาเป็นเวลา6เดือนแล้วครับแต่เมื่อคืนผมกินยาไปได้40-45นาที(น่าจะเป็นเพราะวันนั้นผมพักผ่อนน้อย) แล้วมีอาการคลื่นไส้ ผมจึงลุกออกไปอ้วกแล้วมันมีรสชาติขมๆยาขณะอ้วก ผมเป็นกังวตมากครับกลัวว่าร่างกายมันจะไม่ทันได้ย่อยยาครับ ลองค้นหาในเว็บก็ไม่มีว่าควรทำยังไง ปล.ยาต้านคือ GPO-VIR T ครับ
สวัสดีค่ะ การรับประทานยาต้านไวรัส HIV นั้น สำคัญที่สุดคือการกินยาต่อเนื่องทุกวัน เพื่อให้ควบคุมปริมาณไวรัสไว้ได้ และลดโอกาสการจะติดเชื้อฉวยโอกาสจากภูมิคุ้มกันที่บกพร่องจนถึงแก่ชีวิต ซึ่งในปัจจุบันยามีประสิทธิภาพดี หากกินยาต่อเนื่องจนกดปริมาณไวรัสไว้ได้ โอกาสแพร่เชื้อให้บุคคลอื่นนั้นแทบไม่มีโดยการกินยาต้านไปนั้นอาจจะทำให้มีผลข้างเคียงต่างๆเช่น ปวดศีรษะ คลื่นไส้ อาเจียน ท้องเสีย ท้องอืด นอนไม่หลับ ฝันร้าย มีผื่นขึ้นเล็กน้อย ซึ่งใช้เวลาประมาณ 1-3 เดือนอาการเหล่านี้จะค่อยๆหายไปได้เองจากที่กล่าวมา ถ้ากินล้วไปอาเจียนประมาณ 40 นาที ยาน่าจะดูดซึมไปแล้ว สว่นใหญ่หลังกินยาประมาณ 30 นาที ยาน่าจะไปสู่กระเพาะอาหารและมีการดูดซึมเข้าสู่กระแสเลือด หากตอนนี้ผ่านมาเป็นวันแล้วก็น่าจะไม่จำเป็นต้องกินเพิ่ม ให้กินยาต่อเนื่องต่อจากนี้ไปให้ตรงเวลาทุกวัน และกลับไปติดตามอาการกับแพทย์ตามนัด